CELEX: 32018R0676
Language: et
Date: 2018-05-03 00:00:00
Title: Komisjoni määrus (EL) 2018/676, 3. mai 2018, millega parandatakse komisjoni määrust (EL) nr 546/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses taimekaitsevahendite hindamise ja lubade andmise ühtsete põhimõtetega (EMPs kohaldatav tekst )

4.5.2018   
               
               
                  ET
               
               
                  Euroopa Liidu Teataja
               
               
                  L 114/8
               
            KOMISJONI MÄÄRUS (EL) 2018/676,
      3. mai 2018,
      millega parandatakse komisjoni määrust (EL) nr 546/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses taimekaitsevahendite hindamise ja lubade andmise ühtsete põhimõtetega
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eelkõige selle artikli 29 lõiget 6 ja artikli 84 punkti d,
      ning arvestades järgmist:
      
                  (1)
               
               
                  Komisjoni määruse (EL) nr 546/2011 (2) lisa I osa C osa punkti 2.5.1.2 alapunktis i, milles on käsitletud otsuste tegemisel arvesse võetavaid eripõhimõtteid seoses toimeaine, asjaomaste metaboliitide ning lagunemis- või reaktsioonisaaduste kontsentratsiooniga põhjavees, on viga.
               
            
                  (2)
               
               
                  Viga tekkis seoses kehtetuks tunnistatud nõukogu direktiivi 91/414/EMÜ (3) teatavate sätete ülevõtmisega määrusesse (EL) nr 546/2011 vastavalt määruse (EÜ) nr 1107/2009 artikli 84 punktile d.
               
            
                  (3)
               
               
                  Direktiivi 91/414/EMÜ lisas oli viide nõukogu direktiivile 80/778/EMÜ (inimeste joogivee kvaliteedi kohta), (4) mis tunnistati hiljem kehtetuks ja asendati nõukogu direktiiviga 98/83/EÜ olmevee kvaliteedi kohta (5). Seepärast peaks määruses (EL) nr 546/2011 olema viide direktiivile 98/83/EÜ, mitte Euroopa Parlamendi ja nõukogu direktiivile 2006/118/EÜ, (6) milles käsitletakse põhjavee kaitset reostuse ja seisundi halvenemise eest.
               
            
                  (4)
               
               
                  Seepärast tuleks määrust (EL) nr 546/2011 vastavalt parandada.
               
            
                  (5)
               
               
                  Et tagada ühtsete põhimõtete rakendamiseks vajalike õigete kriteeriumide kohaldamine ka käimasolevate hindamismenetluste raames, tuleks kõnealust parandust kohaldada võimalikult kiiresti.
               
            
                  (6)
               
               
                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määrust (EL) nr 546/2011 muudetakse järgmiselt.
      
                   
               
               
                  Lisa I osa C osa punkti 2.5.1.2 alapunkt i asendatakse järgmisega:
                  
                     
                                 „i)
                              
                              
                                 maksimaalne lubatav kontsentratsioon, mis on sätestatud nõukogu direktiivis 98/83/EÜ, (*1) või
                              
                           
               
            Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 3. mai 2018
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 309, 24.11.2009, lk 1.
      
         (2)  Komisjoni 10. juuni 2011. aasta määrus (EL) nr 546/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses taimekaitsevahendite hindamise ja lubade andmise ühtsete põhimõtetega (ELT L 155, 11.6.2011, lk 127).
      
         (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
      
         (4)  Nõukogu 15. juuli 1980. aasta direktiiv 80/778/EMÜ inimeste joogivee kvaliteedi kohta (EÜT L 229, 30.8.1980, lk 11).
      
         (5)  Nõukogu 3. novembri 1998. aasta direktiiv 98/83/EÜ olmevee kvaliteedi kohta (EÜT L 330, 5.12.1998, lk 32).
      
         (6)  Euroopa Parlamendi ja nõukogu 12. detsembri 2006. aasta direktiiv 2006/118/EÜ, mis käsitleb põhjavee kaitset reostuse ja seisundi halvenemise eest (ELT L 372, 27.12.2006, lk 19).
      
         (*1)  Nõukogu 3. novembri 1998. aasta direktiiv 98/83/EÜ olmevee kvaliteedi kohta (EÜT L 330, 5.12.1998, lk 32).“